15 ส.ค.60
เบื่อก๋วยเตี๋ยว 22 ก็ข้ามมากินร้านนี้มั่ง อยู่ตรงข้ามกันเลย
ร้านเก่าแก่เก๋ากึ้กส์ มากินหลายหนแล้ว ไม่ได้ทำรีวิวซักที
ที่น่าแปลกใจก็คือไม่เคยมีใครรีวิวไว้ก่อนเลยอ่ะ
รสชาติไม่ได้แย่เลยนะ อร่อยซะด้วย
ยิ่งตอนเที่ยงคนก็แน่นตลอด โดยเฉพาะโต๊ะหลังร้านที่โล่งโปร่งสบาย
อาเฮียเจ้าของร้านเดินบริการหน้าร้านยันหลังร้านตั้งแต่หนุ่มยันแก่
มีอาเจ๊ยีนประจำทำก๋วยเตี๋ยว หน้ายิ้มยากไปหน่อย
เมื่อก่อนจะมีอาม่านั่งอยู่หน้าร้านประจำ แต่เดี๋ยวนี้ไม่เห็นแล้ว
ก๋วยเตี๋ยวชามละ 40.- ถ้าพิเศษก็ 50.-
หมูตุ๋นก็เปื่อยดีแต่หมดเร็วมาก มาช้าหลังเที่ยงมักจะอด 
เป็ดตุ๋นของดั๊กคิง เปื่อยร่อนมาก
น้ำซุปก็อร่อย กินเกลี้ยงชามทุกที
ส่วนหมูสะเต๊ะยังไม่ค่อยเด็ด น้ำจิ้มไม่ถูกปาก
ไม้ละ 5.- ขนมปังแผ่นละ 7.- ชุดเล็กสุด 10 ไม้
เราสั่งเส้นเล็กเป็ดตุ๋น เพราะหมูตุ๋นหมด
ชามละ 40.- กับน้ำอัดลม+แข็ง 10.- ก็อิ่มแล้ว